ตลท.เผยรายชื่อ 10 บจ.กรรมการตรวจสอบน้อยกว่า 3 ราย
ตลท.เผยรายชื่อบริษัทจดทะเบียนที่มีกรรมการตรวจสอบไม่ครบถ้วนตามข้อกำหนดของตลาดหลักทรัพย์
1 มิ.ย. 2560

ตลาดหลักทรัพย์แห่งประเทศไทย (ตลท.) เห็นว่าคณะกรรมการตรวจสอบเป็นผู้มีบทบาทสำคัญต่อบริษัทจดทะเบียนในการกำกับดูแลให้บริษัทจดทะเบียนมีระบบกำกับดูแลกิจการที่ดีจึงกำหนดให้บริษัทจดทะเบียนต้องมีคณะกรรมการตรวจสอบซึ่งประกอบด้วยกรรมการของบริษัทไม่น้อยกว่า 3 ท่าน เพื่อให้เกิดความเชื่อมั่นแก่ผู้ถือหุ้น ผู้ลงทุนและผู้เกี่ยวข้องทุกฝ่าย
ทั้งนี้เพื่อให้ผู้ถือหุ้นและผู้ลงทุนทั่วไปได้มีข้อมูลเกี่ยวกับคุณสมบัติของบริษัทจดทะเบียนดังกล่าว ตลาดหลักทรัพย์ฯ จึงมีนโยบายเปิดเผยรายชื่อของบริษัทจดทะเบียนที่มีกรรมการตรวจสอบน้อยกว่า 3 ท่านให้ทราบโดยทั่วกันเป็นประจำทุกเดือน
โดย ณ วันที่ 31 พฤษภาคม 2560 มีบริษัทจดทะเบียน จำนวน 10 บริษัท ดังนี้ IFEC ,POLAR ,PACE ,BLISS ,SAM ,STPI ,S11 ,และTHL ส่วนตลาดหลักทรัพย์ เอ็ม เอ ไอ ได้แก่ NINE และTACC